бе видно, че са налице редица несъответствия. Тези несъответствия обаче не бяха от естество, което да оправдава включването на всички въздушни превозвачи от Венесуела в приложение А или приложение Б към Регламент (ЕО) No 474/2006.
 (86)
 Венесуела непрекъснато предоставя актуализирана информация за изпълнението на своите задължения за надзор. На 17 януари 2019 г. Комисията поиска от INAC да предостави информация за трима венесуелски въздушни превозвачи: Avior Airlines, Estelar Latinoamericana и Conviasa. Това искане включваше всички доклади от инспекции в областта на операциите, летателната годност, лицензирането на персонала и медицинската аеронавтика, проведени през 2017 и 2018 г. от INAC по отношение на посочените въздушни превозвачи, и всички доклади от инспекции на организациите за поддръжка, които работят за някой от тези трима венесуелски въздушни превозвачи. Подобно искане бе формулирано по отношение на центровете за обучение. Освен това Комисията поиска всички доклади от наземни инспекции, проведени на венесуелски въздушни превозвачи, включително коригиращите действия и последващите мерки, предприети от INAC. INAC своевременно представи цялата поискана информация, която Комисията ще продължи да анализира. Комисията ще изиска допълнителна информация, ако е необходимо.
 (87)
 Според информацията, предоставена от INAC на 1 април 2019 г., Avior Airlines е получил сертификат IOSA. EASA информира, че Avior Airlines възнамерява да подаде ново заявление за разрешение за ОТД.
 (88)
 В съответствие с общите критерии, определени в приложението към Регламент (ЕО) No 2111/2005, Комисията счита, че на този етап няма основания за изменение на списъка на въздушните превозвачи, на които е наложена оперативна забрана в границите на Съюза, по отношение на въздушните превозвачи от Венесуела.
 (89)
 В съответствие с Регламент (ЕС) No 965/2012 държавите членки следва да продължат да следят дали Венесуела действително спазва съответните международни стандарти за безопасност, като извършват приоритетни наземни инспекции на въздушните превозвачи с издадено във Венесуела свидетелство.
 (90)
 В случай че постъпи значима информация за безопасността, указваща наличие на непосредствени рискове за безопасността вследствие на неспазване на международните стандарти за безопасност, Комисията може да предприеме допълнителни действия съгласно Регламент (ЕО) No 2111/2005.
 (91)
 В член 8, параграф 2 от Регламент (ЕО) No 2111/2005 се признава необходимостта от бързото вземане на решения и когато е необходимо — дори по спешност, предвид последствията за безопасността. Поради това, с цел защита на чувствителната информация и свеждане до минимум на въздействието върху търговията, е от съществено значение решенията в контекста на актуализирането на списъка на въздушните превозвачи, на които са наложени оперативна забрана или ограничение в границите на Съюза, да се публикуват и да влизат в сила незабавно след тяхното приемане.
 (92)
 Поради това Регламент (ЕО) No 474/2006 следва да бъде съответно изменен.
 (93)
 Мерките, предвидени в настоящия регламент, са в съответствие със становището на Комитета за авиационна безопасност, създаден с Регламент (ЕО) No 2111/2005,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 474/2006 се изменя, както следва:
 (1)
 Приложение A се заменя с текста, поместен в приложение I към настоящия регламент.
 (2)
 Приложение Б се заменя с текста, поместен в приложение II към настоящия регламент.
 Член 2
 Настоящият регламент влиза в сила в деня след деня на публикуването му в